Clifford Geertz

Clifford James Geertz, nado en San Francisco, California, o 23 de agosto de 1926 e finado o 30 de outubro de 2006, foi un antropólogo estadounidense. Ocupou o posto de profesor emérito no Institute for Advanced Study, da Universidade de Princeton, Nova Jersey.

 Vida 
Logo de servir na Mariña dos Estados Unidos durante a segunda guerra mundial, (1943-45), Geertz estudou no Antioch College, onde obtivo o grao de bacharel en 1950, e logo doutorouse en Harvard como doutor en Filosofía en 1956. Pasou por varias escolas antes de formares parte do equipo de antropólogos da Universidade de Chicago (1960-70); posteriormente converteuse en profesor de ciencias sociais do Institute for Advanced Study en Princeton de 1970-2000, onde foi emérito ata a súa morte, o 30 de outubro de 2006. Recibiu un doutoramento honorífico do Bates College no 1980.

 Pensamento e obra 
Na Universidade de Chicago, Geertz converteuse no "campión da antropoloxía simbólica", que pon particular atención ao papel do imaxinario (ou 'símbolos') na sociedade. Os símbolos son o marco da actuación social. A cultura, segundo a define Geertz no seu famoso libro A interpretación das culturas (The Interpretation of Cultures, 1973), é un "sistema de concepcións expresadas en formas simbólicas por medio das cales a xente se comunica, perpetúa e desenvolve o seu coñecemento sobre as actitudes para a vida." A función da cultura é dotar de sentido ao mundo e facelo comprensible. O papel dos antropólogos, polo tanto, é intentar (pois a comprensión total dos feitos sociais non é posible) interpretar os símbolos clave de cada cultura (a isto chámaselle descrición densa).

Geertz sostiña que para estudar a cultura dende un punto de vista antropolóxico, é imposible aplicar unha lei ou unha teoría determinada, a única maneira de estudar as condutas humanas dentro do contexto cultural ao cal pertencen, é a través da experiencia e da observación do investigador, desta maneira as manifestacións de cada cultura, segundo Geertz, deben ser estudadas da mesma maneira que a arqueoloxía estuda o chan, “capa por capa”, dende a máis externa, é dicir dende aquela onde os símbolos culturais maniféstanse de maneira máis clara, ata a capa máis profunda, onde se atopa a matriz destes símbolos aos cales hai que identificarlles o significado, deixando de lado os aspectos ontolóxicos do mesmo.

Geertz conduciu numerosas investigacións etnográficas no Sueste asiático e África do Norte. Ademais realizou importantes achegas á teoría social e cultural, e continúa como unha voz importante no xiro do interese antropológico cara ós marcos simbólicos nos que os pobos viven as súas propias vidas. Traballou en relixión, especialmente no islam, nos bazares comerciais tradicionais, indagou no desenvolvemento económico e na estrutura política; así como na vida aldeá e familiar. Ata o día da súa morte estivo traballando de maneira xeral na cuestión da diversidade étnica e as súas implicacións no mundo moderno.

 Véxase tamén 
 Ligazóns externas 
 HyperGeertz@WorldCatalogue Unha bibliografía e documentacíon das obras de Clifford Geertz en todos os idiomas
 Traballa en castelán 
 Traballa en catalán 
 Entrevista a Clifford Geertz, realizada por Richard Handler e traducida ao español, na revista AIBR
 Vídeo dunha entrevista con Geertz 
 Big Ideas. Big Thinkers Clifford Geertz
 Clifford Geertz: A Life of Learning (Charles Homer Haskins Lecture for 1999) 
 De Tribunais e apostos. Cliford Geertz diante da crítica de Carlos Reynoso e volta. Por Enrique Anrubia
 Xogos e Concursos introductorios sobre a figura descoñecida de Clifford Geertz. Por Enrique Anrubia
 Ligazón sobre un libro monográfico e profundo sobre Geertz. La versión de nosotros mismos. Naturaleza, símbolo y cultura en Clifford Geertz , por Enrique Anrubia. (en castelán)

Categoría:Antropólogos dos Estados Unidos de América
Categoría:Nados en San Francisco
Categoría:Nados en 1926
Categoría:Finados en 2006